stanford-oval/wikipedia huggingface dataset:
Black Lives Matter
Toiminta > Vuoden 2020 tapahtumat ja George Floydin kuolema

Toukokuun lopussa 2020, useiden ilmoitettujen rasististen tapahtumien jälkeen, järjestettiin yli 450 isoa protestia ympäri Yhdysvaltoja ja maailmaa. Laukaiseva tekijä oli George Floydin kuolema, josta kuvattu video levisi ympäri maailman. Videossa poliisi Derek Chauvin pitää polvensa Floydin päätä ja niskaa vasten liki yhdeksän minuuttia ja samalla Floyd toistaa useaan otteeseen, ettei hän pysty hengittämään, kunnes hän muuttuu elottomaksi. Chauvinia vastaan on videon leviämisen jälkeen nostettu syyte toisen asteen murhasta.  Lisäksi kolmea muuta paikalla ollutta poliisia syytetään avunannosta murhaan.
Black Lives Matter järjesti ja osallistui protesteihin Yhdysvalloissa ja maailmalla 30. toukokuuta 2020 lukien. Protesteissa aktivistit esittivät Floydin viimeisiä hetkiä makaamalla maassa ja huutaen Floydin viimeisiä sanoja “I can't breathe” ('En saa henkeä.') samalla, kun toiset aktivistit marssivat ja kantoivat kylttejä. Vaikka nämä protestit ovat maailmanlaajuisia ja eri aktivistiverkostojen ja -järjestöjen järjestämiä, niin Black Lives Matter -liikkeen nimi on paikasta riippumatta liitetty kaikkiin näihin protesteihin.
Floydin kuoleman jälkeen Yhdysvalloissa järjestettiin kolmen kuukauden aikana yli 10 600 mielenosoitusta.
Vuoden 2020 toukokuun ja lokakuun välinen ajanjakso on vaatinut 23 kuolonuhria, mitä ei ole pidetty erityisen isona lukuna ottaen huomioon mielenosoitusten ja vastamielenosoitusten laajuuden. Kuolleista 17 on afroamerikkalaisia ja kolme varmuudella poliisin tai kansalliskaartin ampumia. Kuolemantapauksista muutama voidaan liittää äärioikeiston tai -vasemmiston toimintaan. Valtaosa kuolemista ei liity itse mielensosoituksiin ja vastamielenosoituksiin vaan rinnakkaislevottomuuksiin liittyvään ryöstelyaaltoon. Muutama kuolemista on ollut vahinko ja moneen kuolemaan liittyy epäselvyyksiä.
Toiminta > Vuoden 2021 tapahtumat

Tammikuussa 2021 Black Lives Matter -järjestö voitti Olof Palme -rauhanpalkinnon. Samassa kuussa Black Lives Matter -liike nimettiin vuoden 2021 Nobelin rauhanpalkinnon ehdokkaaksi norjalaisen kansanedustaja Petter Eiden toimesta.
Toiminta > Lahjoitukset

Keväästä alkaen liike keräsi vuonna 2020 yhteensä 10,6 miljardia dollaria, eli 8,6 miljardia euroa lahjoituksia. Lahjoituksia ovat antaneet suuryritykset (kuten Amazon ja Microsoft), julkisuuden henkilöt ja poliitikot ympäri maailman, myös Suomessa. Lahjoitusvaroja on käytetty muun muassa väkivaltaan syyllistyneiden mellakoitsijoiden pidätystakuisiin. Yhdysvaltain varapresidentti Kamala Harris on kehottanut kannattajiaan maksamaan pidätettyjen takuita. Lahjoituksia tuli lopulta runsaasti. Niillä vapautettiin myös yksi taposta epäilty henkilö sekä eräs toinen, jota epäiltiin raiskauksesta ja joka oli syyllistynyt ihmisryöstöön. Kumpikaan tapauksista ei liittynyt Floydin kuolemasta alkaneisiin tapahtumiin.
Toiminta > Tapahtumat muissa maissa

Vuonna 2020 aihetunnisteen käyttö ja liike levisi Ruotsissa. Mielenosoituksia on järjestetty solidaarisuuden osoituksena Yhdysvaltojen liikehdinnälle mutta myös koska on haluttu viestiä Ruotsin sisäisestä tilanteesta. Ruotsissa on perustettu Black Lives Matter -järjestön paikallinen haara, nimeltään Black Lives Matter Sweden. Sen perustaja Isatou Aysha Jonesin mukaan järjestön tarkoituksena on tiedottaa sekä rakenteellisesta että yksilöllisestä rasismista Ruotsissa. Jonesin mukaan he jakavat Yhdysvalloissa perustetun Black Lives Matter -järjestön kanssa saman nimen ja ajavat samaa asiaa mutta eivät ole muuten yhteydessä toisiinsa. Kesäkuun 2020 alussa järjestettiin suuria BLM-mielenosoituksia Tukholmassa, Malmössä ja Göteborgissa. Göteborgissa mielenosoitus muuttui mellakoinniksi ja poliisi kohtasi väkivaltaa.
BLM-mellakoiden vaikutuksia

George Floydin murhan jälkeinen poliisin tekemien pysäytysten väheneminen oli yhteydessä henkirikosten lisääntymiseen aseilla, ei-kotiväkivallalla ja jengisurmissa New Yorkissa. Jengiväkivaltahenkirikokset lisääntyivät 176 % ja muut henkirikokset 22 %. Muualla Yhdysvalloissa on saatu samansuuntaisia tuloksia. Toinen tutkimus päätyi samanlaisiin tuloksiin.
BLM-mellakat tuomitsevat kaikki Helsingin Sanomien haastattelemat kenoshalaiset, vaikka siellä poliisi ampui 23. elokuuta 2020 Jacob Blakea niin, että tämän jalat halvaantuivat, mitä osa pitää itsepuolustuksena tai virheenä. Samalla puolet wisconsinilaisista tukee BLM-mielenosoituksia, puolet vastustaa. Samoin jakautui Joe Bidenin ja Donald Trumpin kannatus. Osa ajattelee BLM:stä pikemminkin tulipaloja, ryöstelyitä ja paikkojen rikkomisia. Haastateltu musta äiti pitää poliisien toimintaa ongelmana, vaikka joutui mellakoiden aikaan menemään kampaamolleen aseen kanssa puolustamaan sitä mielenosoittajilta ja menetti puolet asiakkaistaan. Poliisin kerrotaan pysäyttelevän mustia, jopa alaikäisiä.
Musta Chanel Anthony kertoo, että mellakoitsijat tulivat suurkaupungeista. Eivät kenoshalaiset olisi polttaneet naapurustoaan. Palveluita on nyt entistä vähemmän ja ruokakauppaan on 15 kilometriä.
BLM-mellakoiden vaikutuksia > Vaikutus maltillisiin

Moni demokraatteja ja kansalaisoikeustaistelua tukenut maltillinen valkoinen siirtyi republikaanien taakse 1968, kun rotumellakat muuttuivat väkivaltaisiksi. Apulaisprofessori arvioi saman voivan vuonna 2020, kun mielenosoitukset rasistista poliisiväkivaltaa vastaan muuttuivat mellakoinniksi, tuhopoltoiksi ja ryöstelyksi.
Arvostelu

Perussuomalaisten Suomen Uutisten mukaan tilastot poliisiväkivallasta eivät juurikaan tue Black Lives Matter -liikkeen väitteitä. Poliisiväkivaltaa Yhdysvalloissa tutkineet tutkijat ovat kertoneet, että poliisiväkivallan ilmiö maassa ei selity erityisemmin rasismilla. Esimerkiksi pidätystilanteiden kuolemantapauksia tutkineet tutkijat huomasivat, että sen enempää tappavaa voimaa käyttäneen poliisin kuin uhrinkaan ihonvärillä ei ollut mitään tilastollista yhteyttä. Yleisin poliisin tappama väestöryhmä Yhdysvalloissa on valkoihoinen mies. Rakenteellinen rasismi kaikissa henkirikoksissa yleensäkään ei näy kovin selkeästi, sillä tyypillisesti henkirikoksissa tekijä ja uhri ovat samaa ihonväriä. Niissä tapauksissa joissa näin ei ole, mustaihoiset ovat jonkin verran yliedustettuina, tosin henkirikosten tekijöinä, eivät uhreina. Sama tilastollinen yliedustus on havaittavissa myös FBI:n viharikostilastoissa.
Monissa Black Lives Matterin tilaisuuksissa on rikottu omaisuutta. Yksin Minnesotassa vahinkojen arvo on noussut jo yli 200 miljoonaan dollariin.
Kampanjointi sai Dallasissa tapahtuneen poliisien murhaamisen jälkeen osakseen syytöksiä vastakkainasettelusta. New Yorkin kaupungin entinen pormestari Rudy Giuliani arvosteli Black Lives Matteria ”rasistiseksi”, koska se ”jakaa kansaa” ja koska liike ei järjestä mielenosoituksia silloin, kun mustan tappaa toinen musta.
Liikkeen vastustajat ovat arvostelleet liikettä marxilaisuudesta perustajajäsen Cullorsin kuvattua aatemaailmaansa marxistiseksi haastattelussa vuonna 2015. Rasisminvastainen Black Lives Matter on sittemmin kasvanut laajaksi liikkeeksi, jota kannattaa suuri osa erilaisia ihmisiä, joista harva identifioituu marxilaiseksi. Koska kyseessä on enemmänkin rasisminvastainen massaliike kuin organisoitu järjestö, niin on katsottu että poliittisella suuntautumisella ei ole niinkään väliä ja onko joku liikkeen perustajista liberaali, marxisti, sosialisti tai kapitalisti.
Republikaanien entinen kongressiedustaja, Joe Walsh lähetti Twitterissä Dallasin ampumavälikohtausten jälkeen 7. heinäkuuta 2016 Black Lives Matter -liikettä poliisien kuolemista syyllistäviä, uhkaavia viestejä. Eräässä viestissä hän kirjoitti: "3 Dallasin poliisia tapettu, 7 haavoittunut. Tämä on nyt sotaa. Varo Obama. Varokaa black lives matter -retkut. Oikea Amerikka on perässänne." Walsh poisti päivityksen myöhemmin.
Arvostelu > All Lives Matter

Black Lives Matter -liikettä on arvosteltu All Lives Matter -tunnuslauseen avulla.lähde?
Yksi All Lives Matter -liikkeen perusteluista on se, että Black Lives Matter nostaa esiin vain mustat ja unohtaa muut, vaikka "kaikkien hengellä on väliä". Yhdysvaltain presidentti Barack Obama otti heinäkuussa 2016 väitteeseen kantaa huomauttamalla, ettei tunnuslause tarkoita, etteikö ”sinisten [poliisien] hengellä olisi väliä”. Obaman mukaan "se tarkoittaa, että jokaisen hengellä on väliä, mutta juuri nyt suuri huolenaihe on se tosiasia, että mustat ovat tällaisille tapahtumille paljon alttiimpia”.
Aiheesta muualla

Kuvia tai muita tiedostoja aiheesta Black Lives Matter Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Black Lives Matter
Newyorkilainen seinämaalaus, joka sisältää nimiä Eric Garnerista George Floydiin.
Käännös suomeksi
Marvelin ABC-televisiosarjat

| Marvelin ABC-televisiosarjat> Marvel’s ABC television series |
| --- | --- |
Kestoaika:  41–44 minuuttia
Perustuu:  Marvel Comicsin sarjakuvahahmoihin
Alkuperämaa:  Yhdysvallat
Verkko:  ABC
Esitetty:  2013-9-2424. syyskuuta 2013 –  2020-8-1212. elokuuta 2020
Tuotantokausia:  10 (3 eri sarjasta)
Jaksoja:  162
Tuotanto
Vastaava(t) tuottaja(t):   Alan Fine  Stan Lee  Joe Quesada  Jim Chory  Jeph Loeb 
Tuotantoyhtiö(t):   ABC Studios  Marvel Television 
Levittäjä:  Walt Disney Television
Marvelin ABC-televisiosarjat ovat Marvel Cinematic Universeen (MCU) sijoittuvia supersankaritelevisiosarjoja, jotka perustuvat Marvel Comicsin sarjakuviin ja joita esitettiin ABC-kanavalla. Sarjat ovat Marvel Televisionin ja ABC Studiosin tuottamia, ja niihin vaikuttavat myös MCU-elokuvien tapahtumat. Marvel itse käyttää näistä sarjoista yhteisnimitystä ”Marvel Heroes”.
MCU:n ensimmäinen televisiosarja oli S.H.I.E.L.D. Agentit, jonka luomiseen osallistui Joss Whedon, The Avengersin ohjaaja ja käsikirjoittaja. Sarjassa Clark Gregg palasi MCU-elokuvista näyttelemään S.H.I.E.L.D.-agentti Phil Coulsonia, sarjan kertoessa Coulsonin ja hänen johtamansa agenttiryhmän vaiheista The Avengersin tapahtumien jälkeen. Sarjan esittäminen alkoi syyskuussa 2013 ja se lopetettiin seitsemänteen tuotantokauteen elokuussa 2020. Sen jälkeen toteutettiin Agent Carter, jossa Hayley Atwell palasi MCU-elokuvista näyttelemään Peggy Carteria. Sarjan esittäminen alkoi tammikuussa 2015 ja se lopetettiin kahteen tuotantokauteen maaliskuussa 2016. Inhumans aiottiin alun perin toteuttaa elokuvana, kunnes se muutettiin yhteistyönä Imax Corporationin kanssa toteutettavaksi televisiosarjaksi. Sarjassa Anson Mount näytteli Mustaa Salamaa, Attilan epäinhimillisten kuningasta, ja sarjasta esitettiin vain yksi tuotantokausi vuonna 2017.
ABC yritti myös toteuttaa S.H.I.E.L.D. Agentille spin-off-sarjaa Most Wanted sekä Damage Controliin perustuvaa komediasarjaa, mutta molemmat peruttiin ja lopulta kaikki Marvel Televisionin loput MCU-projektit peruttiin, kun Marvel Television yhdistyi joulukuussa 2020 osaksi Marvel Studiosia.
Sarjat

| Sarja | Tuotantokausi | Tuotantokausi | Jaksot | Alkuperäinen esitys> Alkoi | Alkuperäinen esitys> Päättyi  | Showrunner |
| --- | --- | --- | --- | --- | --- | --- |
| S.H.I.E.L.D. Agentit |  | 1 | 22 | 2013-9-2424. syyskuuta 2013 | 2014-5-1313. toukokuuta 2014  | Jed Whedon, Maurissa Tancharoen ja Jeffrey Bell |
| S.H.I.E.L.D. Agentit |  | 2 | 22 | 2014-9-2323. syyskuuta 2014 | 2015-5-1212. toukokuuta 2015 | Jed Whedon, Maurissa Tancharoen ja Jeffrey Bell |
| S.H.I.E.L.D. Agentit |  | 3 | 22 | 2015-9-2929. syyskuuta 2015 | 2016-5-1717. toukokuuta 2016 | Jed Whedon, Maurissa Tancharoen ja Jeffrey Bell |
| S.H.I.E.L.D. Agentit |  | 4 | 22 | 2016-9-2020. syyskuuta 2016 | 2017-5-1616. toukokuuta 2017 | Jed Whedon, Maurissa Tancharoen ja Jeffrey Bell |
| S.H.I.E.L.D. Agentit |  | 5 | 22 | 2017-12-11. joulukuuta 2017 | 2018-5-1818. toukokuuta 2018 | Jed Whedon, Maurissa Tancharoen ja Jeffrey Bell |
| S.H.I.E.L.D. Agentit |  | 6 | 13 | 2019-5-1010. toukokuuta 2019 | 2019-8-22. elokuuta 2019 | Jed Whedon, Maurissa Tancharoen ja Jeffrey Bell |
| S.H.I.E.L.D. Agentit |  | 7 | 13 | 2020-5-2727. toukokuuta 2020 | 2020-8-1212. elokuuta 2020 | Jed Whedon, Maurissa Tancharoen ja Jeffrey Bell |
| Agent Carter |  | 1 | 8 | 2015-1-66. tammikuuta 2015 | 2015-2-2424. helmikuuta 2015 | Tara Butters, Michele Fazekas ja Chris Dingess |
| Agent Carter |  | 2 | 10 | 2016-1-1919. tammikuuta 2016 | 2016-3-11. maaliskuuta 2016 | Tara Butters, Michele Fazekas ja Chris Dingess |
| Inhumans |  | 1 | 8 | 2017-9-2929. syyskuuta 2017 | 2017-11-1010. marraskuuta 2017 | Scott Buck |

↑  Kaksi ensimmäistä Inhumansin jaksoa esitettiin Imax-teattereissa 1. syyskuuta 2017 alkaen elokuvana nimeltä Inhumans: The First Chapter kahden viikon ajan ja esitettiin sen jälkeen televisiossa ABC:llä 29. syyskuuta.
Sarjat > Agent Carter (2015–2016)

Vuonna 1946 Peggy Carterin on tasapainoitettava rutiininomainen toimistotyönsä Strategisessa tiedereservissä (Strategic Scientific Reserve), samalla kun auttaa salaa Howard Starkia, joka lavastetaan syylliseksi laittomaan asekauppaan. Apunaan Starkin hovimestari, Edwin Jarvis, Carter yrittää hankkiutua aseista eroon ja löytää oikeat syylliset. Carter muuttaa myöhemmin New Yorkista Los Angelesiin ja kohtaa uuden uhan, toisen maailmansodan jälkeisen atomisen ajan kynnyksellä, saa uuden kodin ja tapaa uusia ihmisiä, sekä mahdollisesti myös uuden rakkauden.
Syyskuuhun 2013 mennessä Marvel oli myös kehittänyt sarjan, jota inspiroi One-Shot -lyhytelokuva Agent Carter, päähenkilönään Peggy Carter, ja tammikuussa 2014 ABC Entertainment Groupin johtaja Paul Lee vahvisti sarjan olevan kehityksessä, ja mahdollisen pilottijakson käsikirjoituksen tekijöiksi Christopher Markusin ja Stephen McFeelyn, jotka käsikirjoittivat myös Captain America: The First Avengerin ja Captain America: The Return of the First Avengerin. Tara Butters, Michele Fazekas ja Chris Dingess toimivat sarjan showrunnereina, Hayley Atwellin uusiessa roolinsa Peggy Carterina. 8. toukokuuta 2014 ABC tilasi virallisesti Agent Carter -sarjan. Toisesta tuotantokaudesta ilmoitettiin 7. toukokuuta 2015. ABC ilmoitti 12. toukokuuta 2016 lopettavansa sarjan kahteen tuotantokauteen.
Ensimmäinen tuotantokausi, joka alkoi 6. tammikuuta 2015, kertoi useissa MCU-elokuvissa esiintyneiden Musta Leski- ja Talvisotilas-ohjelmien alkuperästä. Toisella tuotantokaudella, joka alkoi 19. tammikuuta 2016, nähtiin pimeävoima, jolla on yhteyksiä Marcus Danielsiin sarjassa S.H.I.E.L.D. Agentit sekä Tohtori Outoon.
Ensimmäisellä tuotantokaudella Dominic Cooper uusii roolinsa Howard Starkina elokuvasta Captain America: The First Avenger. James D’Arcy esittää Edwin Jarvisia, Starkin hovimestaria, joka toimii myöhemmin inspiraationa Tony Starkia palvelevalle tekoälylle J.A.R.V.I.S. Costa Ronin esittää nuorta Anton Vankoa, joka oli Starkin ohella toinen kaarireaktorin luojista. Chris Evans esiintyy Steve Rogersina / Kapteeni Amerikkana The First Avengeristä otetun arkistokuvan kautta. McDonough ja Toby Jones uusivat roolinsa Duganina ja Arnim Zolana. Toisella tuotantokaudella Cooper palaa Howard Starkin rooliin.
Sarjat > Inhumans (2017)

Sarja keskittyy Mustan Salamaan ja muihin Epäinhimillisten kuningasperheen jäseniin.
Marraskuussa 2016 Marvel Television ja Imax Corporation julkistivat televisiosarjan Marvel’s Inhumans, jonka he toteuttavat yhdessä ABC Studiosin kanssa. Sarjan kaksi ensimmäistä jaksoa kuvattiin kokonaan Imax-digitaalikameroilla, ja esitettiin Imax-teattereissa kahden viikon ajan 1. syyskuuta 2017 alkaen. Tietyt kohtaukset muista jaksoista kuvattiin Imax-kameroilla. ABC esitti sarjaa viikoittain 29. syyskuuta 2017 alkaen. Kahteen ensimmäiseen jaksoon sisällytetään myös materiaalia, jota Imax-versioissa ei näytetä. Sarja ei tiettävästi ole televisioon sovitettu versio Marvel Studiosin vuodelle 2019 suunnittelemasta, mutta sittemmin julkaisuaikataulusta vedetystä Inhumans-elokuvasta eikä myöskään S.H.I.E.L.D. Agenttien spin-off. Disney–ABC Television Groupin puheenjohtaja Ben Sherwood lisäsi: "Olemme työskennelleet erittäin huolellisesti Marvel Studiosin ystäviemme kanssa – ja tämä on tärkeä seikka – varmistaaksemme, että aikataulun ja sisällön osasta ainoastaan rikastamme Marvel-maailmaa." Sarjan teatteriesitys on rajoitettu niin, ettei se tule yhdenkään Marvel Studiosin elokuvan julkaisun tielle. Joulukuussa 2016 Scott Buckin julkistettiin olevan sarjan showrunner ja vastaava tuottaja. Helmikuussa 2017 Anson Mount valittiin Mustan Salaman näyttelijäksi. ABC julisti sarjan virallisesti lopetetuksi 11. toukokuuta 2018.
Näyttelijät ja hahmot

Sarjojen tuotantokaudet, kussakin verkostossa, on järjestelty julkaisupäivän mukaan.
Harmaa laatikko tarkoittaa, että hahmo ei esiinny kyseisellä tuotantokaudella.
OS merkitsee hahmon esiintyvän One-Shoteissa.
DS merkitsee hahmon esiintyvän digitaalisessa sarjassa.
F merkitsee hahmon esiintyvän myös elokuvissa.
R merkitsee hahmon esiintyvän toistuvassa roolissa kyseisellä tuotantokaudella.
G merkitsee hahmon tekevän vierailevan esiintymisen kyseisellä tuotantokaudella.
| Hahmo | S> H.I.E.L.D. Agentit | Agent Carter | Inhumans |
| --- | --- | --- | --- |
| Lincoln Campbell | Luke Mitchell |  |  |
| Peggy CarterF OS | Hayley AtwellG  | Hayley Atwell |  |
| Phil CoulsonDS F OS | Clark Gregg |  |  |
| Roger Dooley |  | Shea Whigham |  |
| Timothy ”Dum Dum” DuganF OS | Neal McDonoughG | Neal McDonoughG |  |
| Louise Fisher |  |  | Ellen Woglom |
| Leo Fitz | Iain De Caestecker |  |  |
| Gorgon |  |  | Eme Ikwuakor |
| Lance Hunter | Nick Blood |  |  |
| Edwin JarvisF |  | James D’Arcy |  |
| Daisy ”Skye” JohnsonQuakeDS | Chloe Bennet |  |  |
| Karnak |  |  | Ken Leung |
| Kristalli |  |  | Isabelle Cornish |
| Alphonso ”Mack” MacKenzieDS | Henry Simmons |  |  |
| Melinda MayDS | Ming-Na Wen |  |  |
| Maximus |  |  | Iwan Rheon |
| Meduusa |  |  | Serinda Swan |
| Bobbi Morse | Adrianne Palicki |  |  |
| Musta Salama |  |  | Anson Mount |
| Holden Radcliffe | John Hannah |  |  |
| Elena ”Yo-Yo” RodriguezDS | Natalia Cordova-Buckley |  |  |
| Jemma SimmonsDS | Elizabeth Henstridge |  |  |
| Deke Shaw | Jeff Ward |  |  |
| Daniel Sousa |  | Enver Gjokaj |  |
| Jack Thompson |  | Chad Michael Murray |  |
| Grant Ward | Brett Dalton |  |  |
Vastaanotto

| Sarja | Tuotantokausi | Tuotantokausi | Rotten Tomatoes | Metacritic |
| --- | --- | --- | --- | --- |
| S.H.I.E.L.D. Agentit |  | 1 | 88% (72 arvostelua) | 74 (33 arvostelua) |
| S.H.I.E.L.D. Agentit |  | 2 | 91% (32 arvostelua) | — |
| S.H.I.E.L.D. Agentit |  | 3 | 100% (22 arvostelua) | — |
| S.H.I.E.L.D. Agentit |  | 4 | 96% (23 arvostelua) | — |
| S.H.I.E.L.D. Agentit |  | 5 | 100% (23 arvostelua) | — |
| S.H.I.E.L.D. Agentit |  | 6 | 93% (15 arvostelua) | — |
| S.H.I.E.L.D. Agentit |  | 7 | 100% (6 arvostelua) | — |
| Agent Carter |  | 1 | 96% (46 arvostelua) | 72 (27 arvostelua) |
| Agent Carter |  | 2 | 76% (21 arvostelua) | — |
| Inhumans |  | 1 | 11% (47 arvostelua) | 27 (20 arvostelua) |
Perutut projektit > Most Wanted

Huhtikuuhun 2015 mennessä Marvel oli kehittämässä S.H.I.E.L.D. Agentit -sarjalle spin-offia. Sarjaa kehittivät S.H.I.E.L.D. Agenttien vastaava tuottaja Jeffrey Bell ja käsikirjoittaja Paul Zbyszewski, minkä tapahtumat seuraisivat S.H.I.E.L.D. Agenttien toisen tuotantokauden loppua, ja joka backdoor-tyylisen pilottijakson sijaan saisikin aivan oman pilottijakson. Adrianne Palicki ja Nick Blood osallistuivat keskusteluihin mahdollisesta uudesta sarjasta hahmoille Bobbi Morse ja Lance Hunter. 7. toukokuuta 2015 ABC julkisti uusia sarjavalintojaan ja paljasti, ettei S.H.I.E.L.D. Agenttien spin-offia ollut otettu julkaisuohjelmaan.
Jo elokuuhun 2015 mennessä S.H.I.E.L.D. Agenttien spin-off sai uuden mahdollisuuden ja työnimellä Marvel’s Most Wanted kulkeva sarja sai tilauksen pilottijaksolle. Bell ja Zbyszewski aloittivat jälleen sarjan kehittämisen vastaavina tuottajina ja showrunnereina, ja osallistuivat samalla pilottijakson käsikirjoittamiseen. Myös Jeph Loeb on vastaavan tuottajan roolissa. Sarja keskittyisi Morseen ja Hunteriin Palickin ja Bloodin jatkaessa rooleissa, ja sitä kuvailtiin "uudeksi keskittymäksi samalle kaksikolle ja heidän jatkuville seikkailuilleen". Toukokuussa 2016 ABC peruutti toistamiseen sarjan toteuttamisen.
Perutut projektit > Nimeämätön John Ridleyn kirjoittama sarja

Marvel on myös työstänyt jo huhtikuusta 2015 asti työstänyt uutta sarjaa käsikirjoittaja John Ridleyn kanssa, ”luodakseen uudelleen” jonkun jo olemassa olevan Marvelin hahmon tai omistuksen. Tammikuussa 2016 Ridley vahvisti projektin olevan ”yhä kehityksessä”. Hän totesi pyrkivänsä tuomaan siihen jotain Jessica Jonesin sekä hänen itse luomansa sarjan American Crimen ”sosiaalisesti tietoisesta luonteesta”, luoden samalla jotain mikä on ”suoraa viihdettä”. Vuoden kuluttua, Channing Dungey paljasti Ridleyn projektin etenevän yhä, Ridleyn työstäessä käsikirjoitustaan uudelleen. Ridley lisäsi, ettei uudelleenkirjoituksen syy ole se ”ettei mikään toiminut ensimmäisellä kerralla”, vaan halu varmistaa, että sarja tekisi jotain mitä supersankarisarjat eivät ole välttämättä ennen nähneet, toivoen, että se valtaisi Marvelilta ”tilaa, jota ei ole tällä hetkellä täytetty”. Hän myös kertoi toivovansa luoda sarjan ”lähiaikoina”. Elokuussa 2017 Dungey ilmoitti, ”ettei ole varmaa” työskentelikö Ridley yhä projektin parissa. Joulukuussa 2019, kun Marvel Television lakkautettiin ja vastuu kaikista jo tuotannossa olevien sarjojen tuotannoista siirtyi Marvel Studiosille, kehitysvaiheeseen jääneet sarjat päätettiin jättää toteuttamatta.
Perutut projektit > Damage Control

Sarja seuraa ylityöllistettyä ja alipalkattua urakointiryhmää, joka erikoistuu supersankareiden taisteluiden jättämien vahinkojen korjaamiseen, niiden vuoksi viivästyneiden tapahtumien uudelleen aikatauluttamiseen sekä kadonneiden esineiden löytämiseen.
Lokakuussa 2015 ABC tilasi puolen tunnin kestoisen ”put pilot” -tyylisen pilottijakson näytellylle komediasarjalle Marvel's Damage Control, joka perustuu sarjakuvissa esiintyneenseen samannimiseen rakennusyhtiöön. Sarjan on kehittänyt ABC Studiosille ja Marvel Televisionille Ben Karlin, joka myös käsikirjoittaa projektin. Tammikuussa 2016 ABC Entertainmentin johtaja Paul Lee vihjaili, että sarja tultaisiin esittämään televisiossa esityskaudella 2016–2017. Sen jälkeen sarjan tuotannosta ei ole uutisoitu. Joulukuussa 2019, kun Marvel Television lakkautettiin ja vastuu kaikista jo tuotannossa olevien sarjojen tuotannoista siirtyi Marvel Studiosille, kehitysvaiheeseen jääneet sarjat päätettiin jättää toteuttamatta.
Perutut projektit > Nimeämätön Allan Heinbergin kirjoittama sarja

DToukokuussa 2016 Dungey sanoi, että heillä oli Most Wantedin perumisen ja Agent Carterin lopettamisen jälkeen ”kourallinen projekteja kehityksessä”, ja että Marvel sekä ABC pyrkivät tekemään ”sarjoja, jotka hyödyttäisivät kumpaakin”. Tammikuussa 2018 hän huomautti Marvelin ja ABC:n kokeilleen ”joitain uusia asioita, jotka eivät toimineet niin hyvin kuin he toivoivat. Kehitimme muutaman asian tällä kaudella, joiden emme usko menevän eteenpäin, joten olemme hyvin huolellisia siitä mitä teemme seuraavaksi, koska ideamme on keksiä jotain mikä toimii hyvin sekä Marvelille että ABC:lle, joten jatkamme yrittämistä.” Elokuussa Dungey sanoi ”keittelemme muutamia asioita lähetettäviksi” mahdollisina uusina Marvel-sarjoina ABC:lle ja oli erityisesti yksi idea, josta hän todella halusi keskustella lisää. Syyskuussa 2018 ABC päätti tulla tuottamaan sarjan vähemmän tunnetuille naispuolisille supersankareille, Allan Heinbergin ollessa kiinnitettynä sarjan käsikirjoittajaksi ja vastaavaksi tuottajaksi. Jeph Loeb oli myös kiinnitettynä mahdollisen sarjan vastaavaksi tuottajaksi. Idea oli ollut ”vahvasti ehdolla” uudeklsi sarjaksi Marvelille ja ABC:lle. Helmikuussa 2019 ABC kuitenkin päätti, ettei tilaa pilottijaksoa ”isosta” sitoutumisestaan sarjan tuotantoon. Deadline Hollywoodin Nellie Andreeva huomautti, että oli ”epävarmaa” toteutettaisiinko sarjaa enää uudelleen.